Stresa-konventionen
Stresa-konventionen er international konvention om navne på oste. På en regeringskonference i Italien i 1951 i byen Stresa blev Danmark sammen med otte andre europæiske lande enige om regler for navne på oste.
Mejeriforeningens Osteeksportudvalg offentliggjorde i 1952 en liste med navne på 11 karakteristiske danske oste, og disse navne blev af Landbrugsministeriet godkendt under Stresa-konventionen.
Følgende danske oste fik navne i overensstemmelse med Stresa-konventionen i 1952: Samsø, Maribo, Fynbo, Molbo, Havarti, Danbo, Elbo, Tybo, Esrom, Danablu og Mycella.
Disse oste blev tidligere typisk solgt under navne, der angav inspiration fra andre lande til ostenes fremstilling i Danmark. Før 1952 hed Samsø således "Dansk Svejtserost", Maribo hed "Dansk æltet Gaoudaost", Danbo blev kaldt "Russisk Steppeost", Esrom for "Dansk ost af Port Salut-type" og Danablu for "Dansk Roquefort".
EU indførte senere Beskyttet Geografisk Betegnelse for landbrugsprodukter, og fire danske oste er i dag BGB-beskyttet.
Danmark udtrådte af Stresa-konventionen i 1992.